

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.16 | 2024. gada 31. oktobrī |

**20.**

**Par grozījumiem Ogres novada pašvaldības konkursa “Remigrācijas atbalsta pasākums jaunu darba vietu radīšanai “Esi darba devējs Ogres novadā!”” nolikumā**

Ogres novada pašvaldības dome, turpmāk – Pašvaldība, 2024. gada 9. janvārī pieņēma lēmumu “Par Ogres novada pašvaldības konkursu “Esi darba devējs Ogres novadā!”” (protokols Nr. 1; 4.), ar kuru tika apstiprināts Ogres novada pašvaldības konkursa “Remigrācijas atbalsta pasākums jaunu darba vietu radīšanai “Esi darba devējs Ogres novadā!”” nolikums, turpmāk – Nolikums.

Lai precizētu Nolikumā paredzēto projektu kontroles īstenošanu ir sagatavoti grozījumi. Nolikuma 65. punkta grozījumi paredz, ka lēmuma kontroles ietvaros projekta atskaišu apstiprināšana ir izpilddirektora kompetencē, tādējādi mazinot birokrātisko slogu.

Tāpat, lai samazinātu birokrātisko slogu ar grozījumiem 67. punktā plānots samazināt gadu skaitu, kad jāsniedz projekta realizācijas atskaite, samazinot to no trīs gadiem uz vienu gadu, kas nav pretrunā ar noslēgto vienošanos ar Vidzemes plānošanas reģionu.

Ņemot vērā, ka uzņēmējs finansējumu var apgūt tekošā gada laikā, ar nosacījumu, ka tas izmaksājams kalendārā gada laikā, var veidoties situācija, ka nav iespējams izmantot visus iegūtos finanšu līdzekļus, kas var būt par pamatu projekta neīstenošanai. Lai samazinātu šādu iespēju, tiek piedāvāts, ka finanšu izmaksa var tikt veikta arī citos gadījumos līdz kalendārā gada beigām, ja tiek izpildīti finanšu ieguves kritēriji.

Ņemot vērā augstāk minēto, pamatojoties uz Diasporas likuma 15. panta pirmo daļu un Pašvaldību likuma 10. panta pirmās daļas 21. punktu,

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Izdarīt Ogres novada pašvaldības konkursa “Remigrācijas atbalsta pasākums jaunu darba vietu radīšanai “Esi darba devējs Ogres novadā!”” nolikumā (apstiprināts ar Ogres novada pašvaldības domes 09.01.2024. lēmumu (protokols Nr. 1, 4.)), turpmāk – Nolikums, šādus grozījumus:
	1. Izteikt Nolikuma 65. punktu šādā redakcijā:

“65. Komisijas sekretārs, saņemot atskaites, pārbauda tajās sniegto informāciju, pārliecinās, vai projekta īstenošana notiek atbilstoši līguma nosacījumiem un informē par rezultātiem izpilddirektoru. Atskaites apstiprina izpilddirektors.”

* 1. Izteikt Nolikuma 67.punktu šādā redakcijā:

“67. Vienu gadu pēc projekta ieviešanas līdzfinansējuma saņēmējam ir pienākums līdz 1. jūnijam iesniegt pārskatu par veikto komercdarbību iepriekšējā pārskata gadā atbilstoši Nolikuma 5. pielikumam. Atskaite iesniedzama Nolikuma 63. punktā minētajā kārtībā.”

* 1. Izteikt Nolikuma 71.2.. punktu šādā redakcijā:

“71.2. 40% apmērā – līdz tekošā gada 15 (piecpadsmitajam decembrim) vai 5 (piecu) darba dienu laikā pēc tam, kad līdzfinansējuma saņēmējs iesniedzis atskaites par visa apjoma izlietojumu un rīkotājs tās ir apstiprinājis.

1. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)